armvectores/hy_wikipedia_2023 huggingface dataset:
(1091) Սպիրեա

(1091) Սպիրեա (անգլ.՝ Spiraea), աստերոիդ աստերոիդների գոտու արտաքին մասում։ Հայտնաբերվել է 1928 թվականի փետրվարի 26-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,421795 ա. մ., առավելագույնը մոտենում է 3,2103 ա. մ. հեռավորության վրա և հեռանում 3,6333 ա. մ.։ Արեգակի շուրջ մեկ ամբողջական պտույտ է կատարում 2311,96 երկրային օրվա ընթացքում, իր ուղեծրով շարժվելով միջինում 0,155712 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,16° անկյուն։
Սպիրեա աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը՝ փոքր է քան 0,3 և ուղեծրի թեքումը՝ փոքր քան 25°։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1091) Սպիրեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաշտադեմ (Արագածոտնի մարզ)

Անվան այլ կիրառումների համար տե՛ս՝ Դաշտադեմ (այլ կիրառումներ)Դաշտադեմ, գյուղ Հայաստանի Արագածոտնի մարզում, Արտենի լեռան հարավային ստորոտում։ Հեռավորությունը մարզկենտրոնից՝ 52 կմ հյուսիս-արևմուտք, բարձրությունը ծովի մակերևույթից՝ 1450 մ։ Դաշտադեմ է վերանվանվել 1979 թվականին։


== Բնակչություն ==
Գյուղի նախնիների մի մասը գաղթել է Արևմտյան Հայաստանի տարբեր գավառներից։
Դաշտադեմի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և դաշտավարությամբ։


== Պատմամշակութային կառույցներ ==

Գյուղից 2.5 կմ հարավ գտնվում է Սուրբ Քրիստափորի վանքը։ Այն սրբատաշ գորշ տուֆից է, ներսից խաչաձև, արտաքինից ներկալված ուղղանկյան մեջ և թվագրվում է Vll դարով։ Քառակուսի հիմքից անցումը ութանիստ գմբեթին իրականացված է առագաստների միջոցով։ Միակ՝ արևմտյան մուտքը շրջակալված է քանդակաձարդ զույգ որմնասյուններով։ Պատերին կան X-XV դդ. նվիրատվական արձանագրություններ։ Սբ. Քրիստափորը ամբողջությամբ վերականգնվել է 1980 թ.։ Այն շրջապատված է կոպտատաշ բազալտե պարսպով, ավելացվել են խցեր։ Եկեղեցուց քիչ հյուսիս պահպանված է սև տուֆից կառուցված քառակուսի հատակագծով աշտարակաձև կառույց, որը պայմանականորեն համարվում ե զանգակատուն։

		
		
		
		


== Տես նաև ==
Քաղենի բնակավայր
Դաշտադեմի ամրոց
Սուրբ Քրիստափորի վանք
Դաշտադեմի պատմության և մշակույթի անշարժ հուշարձանների ցանկ


== Ծանոթագրություններ ==
Վիշնյովոե (գյուղ, Ռուժինսկի շրջան)

Անվան այլ կիրառումների համար տե՛ս՝ ՎիշնյովոեՎիշնյովոե (ուկրաիներեն՝ Вишневе), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1693 թվականին։
2001 թվականի տվյալներով Վիշնյովոե գյուղում բնակվում էր 293 մարդ։ Բնակավայրը զբաղեցնում է 1938 կմ² տարածք։ Բնակչության խտությունը կազմում էր 151,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Նիկողայոսի բազիլիկ

Սուրբ Նիկողայոսի բազիլիկ (իտալերեն՝ Basilica di San Nicola), կաթոլիկ եկեղեցի Իտալիայի Բարի քաղաքում։ Կառուցվել է Սուրբ Նիկողայոս Զմյուռնացու մասունքների պահպանման համար, որոնք այստեղ են բերվել 1087 թվականին, Միրա քաղաքից։


== Պատմություն ==
1087 թվականի մայիսի 22-ին, երբ Սուրբ Նիկողայոսի մասունքները բերվեցին Բարի քաղաք, տեղի կոմս Ռոջեր I Բորսան և Ուրսոն արքեպիսկոպոսը Հռոմում էին և մասնակցում էին Վիկտոր III պապի թագադրմանը։ Մասունքները տրվեցին բենեդիկտյան վանքի աբբա Իլյային, որպեսզի վերջինս պահպաներ դրանք։ Երբ արքեպիսկոպոսը վերադարձավ և փորձեց տիրել մասունքներին, սկսեցին ժողովրդական խռովություններ։ Իլյան կարողացավ համոզել Ուրսոնին հրաժարվել իր մտադրությունից, իսկ նրան հանձնարարվեց տաճար կառուցել՝ մասունքների պահպանման համար։
Տաճարի կառուցման վայրն ընտրվեց քաղաքի կենտրոնում, որտեղ անցկացվում էին պաշտոնական իրադարձություններ ու արարողություններ։ Հողատարածքը եկեղեցուն նվիրեց կոմս Ռոջեր I Բորսան։ 1089 թվականի հոկտեմբերի 1-ին տեղի ունեցավ բազիլիկի օծումը, որն իրականացրեց Ուրբանոս II պապը։ Սուրբ Նիկողայոսի մասունքները տեղադրվեցին կրիպտեում։ Կառուցումից հետո եկեղեցին դարձավ խոշոր պատմական իրադարձությունների վայր։

1095 թվականին եկեղեցում Խաչակրաց առաջին արշավանքի կոչով հանդես եկավ Պետրոս Ամյենցին
1098 թվականին բազիլիկում տեղի ունեցավ եկեղեցական ժողով, Ուրբանոս II պապի գլխավորությամբ, որպեսզի Արևմտյան և Արևելյան եկեղեցիները միավորվեին, սակայն հարցը հաջողությամբ չպսակվեցՇինարարական աշխատանքները շարունակվեցին մինչև 1105 թվականը։ 1156 թվականին, երբ քաղաքը նվաճեց Վիլհելմ I Չարը, բազիլիկը տուժեց։ 1160 թվականին վերակառուցվեց։
Բազիլիկը եղել է Ֆրիդրիխ II Հոհենշտաուֆենի պալատական կապելլան, իսկ Անժուական տոհմի ժամանակ ուներ անձնական մատուռը։ Բավականին մանրամասն նկարագրվում է բազիլիկի կարգավիճակը 17-րդ դարի վերում, Տոլստոյի ճամփորդական գրառումներում։
1799 թվականի ապրիլի 9-ին ֆրանսիական զորքերը կողոպտեցին եկեղեցին։
Խոշոր վերականգնողական աշխատանքներ իրականացվեցին 1928—1956 թվականներին։ Դրանց ժամանակ խորանի տակ հայտնաբերվեց Նիկողայոս Զմյուռնացու մասունքներով լի սարկոֆագ։


== Ծանոթագրություններ ==


== Արտաքին հղումներ ==
Бари (статья в Православной энциклопедии)
Базилика святителя Николая в Бари и её историко-художественные сокровища Archived 2016-03-04 at the Wayback Machine.
Выставка Сокровища базилики Свт. Николая в Бари
Թերի ՄքԼոուլին

Թերի ՄքԼոուլին (անգլ.՝ Terry McLaughlin, հուլիսի 24, 1956(1956-07-24), Տորոնտո, Կանադա), կանադացի նավաստի, որը մասնակցել է Օլիմպիական խաղերին։ 


== Կենսագրություն ==
ՄքԼոուլինը ծնվել է 1956 թվականի հուլիսի 24-ին, Օնտարիո նահանգի Տորոնտո քաղաքում։ Նրա հայրը Փոլ ՄքԼոուլինն էր, որը մասնակցել է 1948 թվականի Օլիմպիական խաղերի առագաստանավերի մրցույթին։ Նրա եղբայրը Ֆրանկ ՄքԼոուլինն էր, որը բրոնզե մեդալ է հաղթել 1988 թվականի Ամառային օլիմպիադայի Թռչող հոլանդացի մրցաշարում։     
ՄքԼոուլինը հաճախել է Սուրբ Միքայելի քոլեջ և հետո ուսումը շարունակել է Քուինի համալսարանի տնտեսագիտության բաժնում։ 
ՄքԼոուլինը պետք է մասնակցեր Մոսկվայի 1980 թվականի ամառային օլիմպիական խաղերին, սակայն չի մասնակցել արևմտյան երկրների կողմից այդ միջուցառումը բոյկոտելու պատճառով։ 
ՄքԼոուլինը հաղթել է արծաթե մեդալ Թռչող հոլանդացի մրցաշարում` Լոս Անջելեսում անցկացվող 1984 թվականի օլիմպիական խաղերում, Էվերթ Բասթեթի հետ։ 
ՄքԼոուլինը հինգ անգամ հաղթել է Յորքի գավաթի մրցաշարը։ 
ՄքԼոուլինը եղել է Canada One նավի նավապետը 1983 թվականի Լուի Վիտոնի գավաթում։
Եղել է Defiant նավի նավապետը և հաղթել է 2001 և 2003 թվականների Կանադայի գավաթը։   
ՄքԼոուլինը եղել է 2001 թվականի Ռոլեքսի տարվա նավաստին։ 
ՄքԼոուլինը եղել է Կանադայի արքայական զբոսանավերի ակումբի Daring զբոսանավի նավապետը` հաղթելով 2011 և 2013 թվականների Նյու Յորքի զբոսանավերի ակումբի Հրավիրված գավաթը և 2013 թվականի Swan քառասուներկու ազգային առաջնությունները։ Արդյունքում, նա դարձել է 2013 թվականի Կանադա Ռոլեքսի տարվա նավաստին։  


== Ծանոթագրություններ ==
.im

.im, Մեն կղզու վերին մակարդակի ազգային դոմեն։
Կա վարկած, որ որոշ կազմակերպություններ, որոնք ակնթարթային հաղորդագրությունների համակարգերի ծրագրային ապահովմամբ են զբաղվում, ընտրում են հենց այս դոմենը՝ հապավման՝ հրապուրիչ լինելու պատճառով, որը կարող է բացվել որպես Instant Messenger։
Առավել հավանական վարկածն այն է, որ Մեն կղզին, հանդիսանալով Բրիտանական թագավորության տարածք, ներքին իրավաբանական դաշտում որոշ նախընտրություններ ունի, այդ իսկ պատճառով հրապուրիչ օֆշորային գոտի է, որտեղ ֆիսկալային քաղաքականությունը և հեղինակային իրավունքի օրենքը թույլ են տալիս ավելի ազատ գործունեություն ծավալել՝ հատկապես ՏՏ ոլորտում։
Այդ պատճառով այստեղ են տեղակայված ՏՏ ընկերությունների սերվերները և գրասենյակները, օրինակ՝ Canonical Ltd. ընկերության գլխավոր գրասենյակը (ОС Ubuntu ծրագրային ապահովման մշակող կազմակերպություն)։


== Երկրորդ մակարդակի դոմեններ ==
.ac.im
.co.im և իր երրորդ մակարդակի ենթադոմեններ
.ltd.co.im
.plc.co.im
.com.im
.gov.im
.net.im
.org.im
.ro.im


== Ծանոթագրություններ ==


== Արտաքին հղումներ ==
IANA .im whois տեղեկություն
Չերեպովիշչե

Չերեպովիշչե (ռուս.՝ Череповище), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրունզովսկի գյուղական խորհուրդ (Գլոբինսկի շրջան)

Ֆրունզովսկի գյուղական խորհուրդ  (ուկրաիներեն՝ Фрунзівська сільська рада), Ուկրաինայի Պոլտավայի մարզի Գլոբինսկի շրջանում։
2001 թվականի տվյալներով Ֆրունզովսկի գյուղական խորհրդում բնակվում էր 1186 մարդ։ Բնակավայրը զբաղեցնում է 65,28 կմ² տարածք։ Բնակչության խտությունը կազմում էր 18,17 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մերձարևադարձային կլիմա

Մերձարևադարձային կլիմա, մերձարևադարձային գոտուն հատուկ կլիմա, ամռանը ձևավորվում է մերձարևադարձային անտիցիկլոնների, ձմռանը՝ միջին լայնությունների ցիկլոնների ազդեցությամբ։ Մերձարևադարձային կլիմային հատուկ են պարզ արտահայտված չոր և խոնավ եղանակները։ Շրջանների խոնավացման աստիճանը փոփոխվում է կախված տեղումների քանակից՝ ծայրահեղ դեպքում ստեղծելով պայմաններ խոնավ անտառների կամ անապատների գոյության համար։ Երկրի մակերևույթի ռադիացիոն հաշվեկշիռը ամբողջ տարին դրական է, ջերմաստիճանի տարեկան ընթացքը՝ լավ արտահայտված։ Հարթավայրերում բացակայում է հաստատուն ձնածածկույթը։ Տաք պայմանները նպաստում են մշտադալար բուսականության գոյությանը։ Մթնոլորտի շրջանառության սեզոնային փոփոխությունները մեծ տարածությունների վրա պայմանավորում են արևմուտքից արևելք խոնավացման զգալի տարբերություններ։ Մայրցամաքների արևմուտքում տեղումների տարեկան ընթացքում պարզ արտահայտված է խոնավ ձմեռ և չոր ամառ (Միջերկրածովյան տիպ), արևելքում՝ մուսսոնային տիպ։ Երկու կիսագնդերում մերձարևադարձային կլիման տարածված է 30°—40°, տեղ-տեղ մինչև 25°—45° լայնությունների միջև։
Ռիբեյրան Պրետուի մարզ

Ռիբեյրան Պրետու (պորտ.՝ Mesorregião de Ribeirão Preto), վարչական մեզոշրջան Բրազիլիայում, մտնում է Սան Պաուլո նահանգի մեջ։ Բնակչությունը կազմում է 2324000 մարդ 2006 թվականի տվյալով։ Զբաղեցված տարածքը 27532.230 կմ²։ Բնակչության խտությունը 84.4 մարդ/կմ²։


== Վիճակագրություն ==
Համախառն ներքին արտադրանքը կազմել է 24 763 826 318,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11 117,27 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,816
Լուպիխի (գյուղ, Սմոլենսկի շրջան)

Լուպիխի (ռուս.՝ Лупихи), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էռերուելա դե Օրոպեսա

Էռերուելա դե Օրոպեսա  (իսպ.՝ Herreruela de Oropesa), մունիցիպալիտետ Իսպանիայում։ Գտնվում է Տոլեդո պրովինցիայի Կաստալիա-Լա-Մանչա ինքնավար համայնքի կազմում։ Մունիցիպալիտետը գտնվում է թվականի Սեռռա-դե-Ուելվա շրջանում։ Տարածքը կազմում է 54 կմ2, բնակչությունը՝ 1089 մարդ (2010 տվյալներով)։ Պրովինցիայի վարչական կենտրոնից գտնվում է 115 կմ հեռավորության վրա։


== Ժողովրդագրություն ==


== Արտաքին հղումներ ==
պաշտոնական կայք Archived 2019-03-01 at the Wayback Machine.
Զորյանոե (գյուղ, Բառի շրջան)

Անվան այլ կիրառումների համար տե՛ս՝ ԶորյանոեԶորյանոե (ուկրաիներեն՝ Зоряне), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Զորյանոե գյուղում բնակվում էր 57 մարդ։ Բնակավայրը զբաղեցնում է 0,337 կմ² տարածք։ Բնակչության խտությունը կազմում էր 169,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոպուխովկա (գյուղ, Ռուդնյանսկի շրջան)

Լոպուխովկա (ռուս.՝ Лопуховка), գյուղ Ռուսաստանի, Վոլգոգրադի մարզի Ռուդնյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գովզան

Գովզան , գետ Ատրպատականում։ Հիշատակվում է Աստվածաշնչում։ Ենթադրաբար նույնացվում է Տիգրիսի վտակ Ամարդոսի հետ։


== Ծանոթագրություններ ==
Բիզիջիկ

Բիզիջիկ, արոտավայր Լեռնային Կիլիկիայում, Սարոսի հովտում, Թեքիրից հյուսիս, Անաշա լեռան մոտ։


== Ծանոթագրություններ ==
Լե Պեն Միրաբո

Լե Պեն Միրաբո (ֆր.՝ Les Pennes-Mirabeau), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 20187 մարդ, բնակչության խտությունը` 599.73 մարդ/կմ²։ Բնակավայրը զբաղեցնում է 33.66 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 14 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 12364 աշխատունակ (15-64 տարեկան)  բնակիչ, որոնցից ակտիվ էին 8762-ը, իսկ ոչ ակտիվները` 3602։ Ակտիվության ցուցանիշը կազմում է 70,9 %։ 8762 աշխատունակ մարդկանցից աշխատել է 8008 անձ (4083 տղամարդ և 3925 կին)։ Գործազուրկ են եղել 754 անձ (361 տղամարդ և 393 կին)։ 3602 անաշխատունակներից 1195-ը եղել են աշակերտներ կամ ուսանողներ, 1347-ը` թոշակառուներ, իսկ 1060-ը չեն աշխատել տարբեր պատճառներով։


== Քույր քաղաքներ ==
 Մարտունի, Լեռնային Ղարաբաղ


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրեյի անատոմիա

«Գրեյի անատոմիա» (անգլ.՝ Grey's Anatomy), ամերիկյան հեռուստասերիալ բժշկական դրամա ժանրում, ստեղծված Շոնտա Ռայմզի կողմից։ Պրեմիերան տեղի է ունեցել 2005 թվականի մարտի 27-ին ABC հեռուստաալիքում։
Սյուժեի կենտրոնում «Սիեթլ Գրեյս» (անգլ.՝ «Seattle Grace Hospital», «SGH») հիվանդանոցն է, որտեղ ծավալվում է հիմնական սյուժեն ինտերների, բժիշկների և այլ անձանց կյանքի մասին։ Հեռուստասերիալը նկարահանվում է Կալիֆոռնիա նահանգի Լոս Անջելես քաղաքում։
Հեռուստասերիալի հայտնիությունը հանգեցրել է «Մասնավոր պրակտիկա» սփին-օֆֆի թողարկմանը, որը տեղի է ունեցել 2007 թվականի սեպտեմբերի 27-ին։
Հեռուստասերիալը հասել է առևտրային հաջողության և քննադատների բարենպաստ գնահատականների։ Պիլոտային սերիան դիտել են 16,25 միլիոն հեռուստադիտողներ, իսկ առաջին եթերաշրջանի եզրափակիչը՝ 22,22 միլիոն հեռուստադիտող։ Երկրորդ և երրորդ եթերաշրջաները հասել են առավել մեծ հաջողությունների` եթերաշրջանի միջին հեռուստադիտողների քանակը հասել է 19 միլիոնի։ Սկսած չորրորդ եթերաշրջանից, հեռուստասերիալի վարկանիշը մի փոքր ընկել էր, սակայն դեռևս մնում էր բավարար բարձր, որպեսզի այն մնար հեռուստատեսության ամենահայտնի դրամաներից մեկը։ Իր հեռարձակման, հատկապես երկրորդ և երրորդ եթերաշրջանների ընթացքում, հեռուստասերիալը ստացել է մի քանի տասնյակ մրցանակներ։ 2006 թվականին սերիալը ստացել է «Ոսկե գլոբուս» մրցանակ «Լավագույն դրամա հեռուստասերիալ» անվանակարգում, իսկ 2006 և 2007 թվականներին առաջադրվել է  «Էմմի» մրցանակաբաշխության «Լավագուն դրամատիկական սերիալ» անվանակարգում։ Բացի այդ, հեռուստասերիալը նաև ստացել է բազմաթիվ մրցանակներ դերասանական, սցենարական, ռեժիսորական և տեխնիկական անվանակարգերում։ 2010 թվականին հեռուստասերիալը գտնվել է ամենաշահավետ հեռուստաշոուների ցանկի չորրորդ հորիզոնականում` կես ժամ եթերաժամի ընթացքում 2.67 միլիոն դոլար եկամուտով։ 2013 թվականին սերիալն ընդգրկվել է Entertainment Weekly ամսագրի «Բոլոր ժամանակների 100 մեծագույն հեռուստաշոուներ» ցանկում։
2018 թվականի մարտի 22-ին տեղի է ունեցել «Հրդեհային կայան 19» անվամբ երկրորդ սփին-օֆֆի պրեմիերան։


== Սյուժե ==


=== Առաջին եթերաշրջան ===
Եթերաշրջանի և հեռուստասերիալի սյուժեն սկսվում է այն բանից, երբ Մերեդիտ Գրեյը ընդունվում է պրակտիկայի «Սիեթլ Գրեյս» հիվանդանոցում, և հետագա մի քանի սերիաները, առաջին հերթին, կենտրոնացված են Բեյլի ղեկավարության ներքո պրակտիկանտների աշխատանքի առաջին շաբաթների վրա, Մեդիի և Դերեկ Շեփարդի սկսած հարաբերությունների և նրա մոր` Էլիսի խնդիրների մասին, ում մոտ Ալցհայմերի հիվանդություն է։ Առաջին եթերաշրջանում նշանակալից ուշադրություն է հատկացված Շեփարդի և Բերկի մրցակցության, Բերկի և Յանգի հարաբերություններին և իր անցյալը թաքցնելու ցանկությամբ Սթիվենսի` արհեստավարժ բժիշկ դառնալու փորձերի վրա։ Եթերաշրջանն ավարտվում է Շեփարդի նախկին կնոջ` Էդիսոն Մոնթգոմերիի ժամանումով։


== Դերերում ==


=== Գլխավոր ===
Էլեն Պոմպեո` Մերեդիտ Գրեյ
Սանդրա Օհ` Քրիստինա Յանգ
Քեթրին Հայգլ` Իզի Սթիվենս
Ջասթին Չեմբերս` Ալեքս Կարև
Թեոդոր Նայթ` Ջորջ Օ'Մեյլի
Չանդրա Ուիլսոն` Միրանդա Մեյլի
Ջեյմս Փիքենս կրտսեր` Ռիչարդ Վեբեր
Իսայա Վաշինգտոն` Փրեստոն Բերկ
Փետրիկ Դեմպսի` Դերեկ Շեփարդ
Քեյթ Վալշ` Էդիսոն Մոնթգոմերի


== Եթերաշրջաններ ==


== Ծանոթագրություններ ==


== Արտաքին հղումներ ==
Պաշտոնական կայք
Գրեյի անատոմիա Internet Movie Database կայքում
Չերվոնի Շլյախ (գյուղ, Բալակլեյայի շրջան)

Չերվոնի Շլյախ (ուկրաիներեն՝ Червоний Шлях), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1685 թվականին։
2001 թվականի տվյալներով Չերվոնի Շլյախ գյուղում բնակվում էր 18 մարդ։ Բնակավայրը զբաղեցնում է 0,12 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսթեմլը

Ռուսթեմլը (նաև ՝ Ռեսթեմլի), գյուղական բնակավայր Ադրբեջանի հանրապետության Եվլախի շրջանում։ Այն ունի 862 բնակչություն։


== Ծանոթագրություններ ==
 
Rüstəmlı (as Rəstəmli) բնակավայրը «GEOnet Names Server» կայքում։


== Արտաքին հղումներ ==
Մալիննիկի (գյուղ, Ստարիցկի շրջան)

Մալիննիկի (ռուս.՝ Малинники), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 2008 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոստակի (գյուղ, Պոլտավայի շրջան)

Շոստակի (ուկրաիներեն՝ Шостаки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Շոստակի գյուղում բնակվում էր 347 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սահմի (անձնավորություն)

Սահմին` Հայկ Աղեղնավորի դուստրերից մեկն էր, որ տարվա մի ամիսը երկրի վրա էր լինում, իսկ մնացած ժամանակը անցկացնում երկնքում։
Առասպելներին համաձայն, երկրում նա հմայիչ էր, իսկ երկնքում՝ զմայլելի։ Երկիր վերադառնալուց նա երբեմն տարվում էր ծաղիկների բուրմունքն ըմբոշխնելով և ուշանում, որի հետևանքով Հայկ Աղեղնավորն իր նիզակով հարվածում էր կապուտեկ քարին, որին հաջորդում էին կայծակն ու որոտը երկնքում, որի միջոցով նա դստրին տուն էր կանչում։


== Աղբյուրներ ==
Խուտոր-Բերյոզովկա

Խուտոր-Բերյոզովկա (ռուս.՝ Хутор-Берёзовка), գյուղ Ռուսաստանի, Լիպեցկի մարզի Տերբունսկի շրջանի կազմում։
Բնակչությունը վերջին հայտնի գրանցված տվյալներով կազմում էր 414 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիզա Աբեմա

Լուիզա Աբեմա (ֆր.՝ Louise Abbéma, հոկտեմբերի 30, 1853(1853-10-30), Étampes - հուլիսի 10, 1927(1927-07-10), Փարիզի 9-րդ շրջան, Փարիզ), ֆրանսիացի նկարչուհի, քանդակագործ և դիզայներ։ Նա լեսբի էր։


== Կենսագրություն ==
Նկարչությամբ զբաղվել է դեռ դեռահասության տարիներին։ Ուսանել է ժամանակի լավագույն վարպետների մոտ, ինչպիսիք են Շարլ Շապլենը, Ժան-Ժակ Էնները և Կարոլյուս-Դուրանը։ Նրա ընկերուհու՝ Սառա Բեռնարի դիմանկարը, որին շատերը կարծում էին իբրև իր սիրուհի, մեծ ճանաչում բերեց երիտասարդ նկարչուհուն։ Նկարել է բազմաթիվ հայտնի մարդկանց դիմանկարներ։ Գեղարվեստական սալոնի (ցուցահանդես) մշտական մասնակից։
Հազվագյուտ կին նկարչուհիներից է, որի աշխատանքները 1893 թվականին ցուցադրվել են Չիկագոյի Համաշխարհայի ցուցահանդեսում։ 1900 թվականին բրոնզե մեդալ է ստացել Փարիզի Համաշխարհայի ցուցահանդեսում։ Համարվել է Ֆրանսիայի երրորդ հանրապետության պաշտոնական նկարչուհի։ Նրա հոդվածները մշտապես հրապարակվել են Gazette des Beaux-Arts и L’Art ամսագրում։ Պատվավոր Լեգեոնի շքանշանի կավալեր։ Աբեման աշխատել է ջրաներկով և յուղաներկով։ Նրա աշխատանքների վրա զգալիորեն ազդեցություն են թողնել ճապոնացի և չինացի նկարիչները։


== Պատկերասրահ ==

		
		
		
		
		
		
		


== Ծանոթագրություններ ==


== Աղբյուրներ ==
Լուիզա Աբեմայի կենսագրությունը և պատկերասրահ (ֆր.)
Գոնչարիխա (այլ կիրառումներ)

Գոնչարիխա, կարող է վերաբերել՝

Գոնչարիխա - գետ Ռուսաստանում
Գոնչարիխա - գյուղ Ուկրաինայի Խմելնիցկիի մարզի Ստարոսինյավսկի շրջանում
Կազիմիր II Արդարամիտ

Կազիմիր II Արդարամիտ (լեհ.՝ Kazimierz II Sprawiedliwy, 1138, Կրակով, Լեհաստանի թագավորություն - մայիսի 5, 1194, Կրակով, Լեհաստանի թագավորություն), լեհ իշխան (1177 թվականից)։
1180 թվականին արտոնություններ է շնորհել աշխարհիկ և հոգևոր ֆեոդալներին՝ ընդլայնելով նրանց իմունիտետը ի վնաս խոշոր իշխանների։ Մասնակցել է Գալիցիա-Վոլինյան Ռուսիայի համար մղվող պայքարին՝ ձգտելով այդտեղ գահ բարձրացնել իր դրածո հունգար իշխան Անդրեյին, բայց հաջողության չի հասել։


== Գրականություն ==
Lewicki, «Wstąpenie na tron polski Kazimierza Jag.» (XX т. «Rozpraw hist.»; Краковской акад. հրատարակություն);
Papée, «Przełom w stosunkach miejskich za K.-Jag.»;
Papée, «Polityka polska w czasie upadku Jerzego z Podjebradu 1466—71» (VIII т. «Rozpraw hist.»).
Իլեշի

Իլեշի (ռուս.՝ Ильеши), գյուղ Ռուսաստանի, Լենինգրադի մարզի Վոլոսովսկի շրջանի կազմում։
Բնակչությունը 2007 թվականին գրանցված տվյալներով կազմում էր 34 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրոնախ (այլ կիրառումներ)

Կրոնախ, կարող է վերաբերել՝

Կրոնախ - կոմունա Գերմանիայում, Բավարիա երկրամասում
Կրոնախ - շրջան Գերմանիայում
Ագաշխան

Ագաշխան, գյուղ Արևմտյան Հայաստանում, Արղանա գետի շրջանում։
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Հաշմանդամություն ունեցող անձանց միջազգային օր

Հաշմանդամություն ունեցող անձանց միջազգային օր (ՄԱԿ-ի լեզուներով. անգլ.՝ International Day of Disabled Persons, իսպ.՝ Día Internacional de los Impedidos, չինարեն՝ 世界残疾人日, ռուս.՝ Международный день инвалидов), ընդունվել է ՅՈՒՆԵՍԿՕ-ի Գլխավոր կոնֆերենցիայի 47-րդ նստաշրջանի որոշումով 1992 թվականին (որոշում № A/RES/47/3) և նշվում է յուրաքանչյուր տարվա դեկտեմբերի 3-ին։
Ավելի ուշ, նույն նստաշրջանի ժամանակ՝ № A/RES/47/88 որոշումով Գլխավոր ասամբլեան կոչ է արել ՄԱԿ-ի երկրներին Հաշմանդամություն ունեցող անձանց միջազգային օրվա առթիվ կազմակերպել միջոցառումներ հաշմանդամներին հասարակական կյանքին միասնացնելու նպատակով։


== Ծանոթագրություններ ==


== Արտաքին հղումներ ==
ՄԱԿ-ը և հաշմանդաությունը
Գլխավոր ասամբլեայի որոշում № A/RES/47/3(չաշխատող հղում)
Գլխավոր ասամբլեայի որոշում № A/RES/47/88(չաշխատող հղում)
Հաշմանդամություն ունեցող անձանց միջազգային օրը Համերշելդի գրադարանի կայքում
ՄԱԿ-ի գլխավոր քարտուղարի կոչը в 2002 թվականին
ՄԱԿ-ի գլխավոր քարտուղարի կոչը в 2003 թվականին Archived 2004-08-26 at the Wayback Machine.
ՄԱԿ-ի գլխավոր քարտուղարի կոչը 2004 թվականին
ՄԱԿ-ի գլխավոր քարտուղարի կոչը 2005թվականին
ՄԱԿ-ի գլխավոր քարտուղարի կոչը2006 թվականին
Հաշմանդամություն ունեցող անձանց միջազգային օր 2007 թվականին
Հաշմանդամություն ունեցող անձանց միջազգային օր 2008 թվականին
Հաշմանդամություն ունեցող անձանց միջազգային օր 2009 թվականին
Նովի Շիգայ

Նովի Շիգայ (ռուս.՝ Новый Шигай, բաշկիրերեն՝ Яңа Шығай), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղազար Սեբաստացի

Ղազար Սեբաստացի (ծննդյան և մահվան թվականները անհայտ են), 17-րդ դարի 2-րդ կեսի հայ տաղասաց։ Հայտնի է «Ծով աչք, ամ քանի նայիս խոլորով» «Տաղ սիրոյ և ուրախութեան» սիրային երգով, որը դասվում է հայ միջնադարյան քնարերգության ընտիր էջերի շարքը։ Ղազար Սեբաստացին երգում է կնոջ գեղեցկությունը, կյանքի վայելքը։ Ձեռագրերը վկայում են, որ այդ տաղը միջնադարում տարածված է եղել և հաճախ հարստացվել է նոր տներով։ Գրել է նաև ուրիշ գործեր, որոնք, սակայն, մեզ չեն հասել։ Վերջերս հայտնաբերվել է Ղազար Սեբաստացուն վերագրվող մի այլ բանաստեղծություն՝ «Նորին Ղազարու վասն սիրո ասացեալ»։


== Գրականություն ==
Կոստանյանց Կ., Նոր ժողովածու, պրակ 2, Թ., 1892, էջ 23-27, պր. 3, Թ., 1896, էջ 53-56։


== Արտաքին հղումներ ==
Ղազար Սեբաստացին հայ մատենագրութեան թուանշային գրադարանում
Սադկի (Տարասովսկի շրջան)

Անվան այլ կիրառումների համար տե՛ս՝ Սադկի (այլ կիրառումներ)Սադկի (ռուս.՝ Садки), գյուղ Ռուսաստանի Ռոստովի մարզի Տարասովսկի շրջանում։ Մտնում է Միտյակինսկի գյուղական համայնքի կազմի մեջ։
Տիշկովսկի գյուղական խորհուրդ (Լուբենսկի շրջան)

Տիշկովսկի գյուղական խորհուրդ  (ուկրաիներեն՝ Тишківська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Տիշկովսկի գյուղական խորհրդում բնակվում էր 604 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աբակումցևո

Աբակումցևո (ռուս.՝ Аббакумцево), գյուղ Ռուսաստանի Յարոսլավլի մարզի Նեկրասովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(481) Էմիտա

(481) Էմիտա (անգլ.՝ Emita), աստերոիդ աստերոիդների հիմնական գոտում։ Հայտնաբերվել է 1902 թվականի փետրվարի 12-ին Լուիջի Կարներայի կողմից Հայդելբերգում։
Միջին հեռավորությունը Արեգակից կազմում է 2,742144 ա. մ., առավելագույնը մոտենում է 2,317 ա. մ. հեռավորության վրա և հեռանում 3,1673 ա. մ., իսկ Երկրի ուղեծրին Էմիտա աստերոիդը նվազագույնը մոտենում է 1,3298 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1658,57 երկրային օրվա ընթացքում, իր ուղեծրով շարժվելով միջինում 0,217054 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,84° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(481) Էմիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կասա դե լա Սելվա

Կասա դե լա Սելվա (կատ.՝ Cassà de la Selva), մունիցիպալիտետ Իսպանիայում։ Գտնվում է Ժիրոնա պրովինցիայում, Կատալոնիա ինքնավար համայնքի կազմում։ Տարածքը կազմում է 45,16 կմ²։ Բնակչությունը՝ 9637 մարդ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2008-01-11 at the Wayback Machine.
Ràdio Cassà de la Selva (Radiofórmula Topgironès) Archived 2020-11-29 at the Wayback Machine.
Informació de la Generalitat de Catalunya Archived 2008-01-11 at the Wayback Machine.
Informació de l'Institut d'Estadística de Catalunya
ParcArt, Parc de les Arts Contemporànies Cassà
Կաղշնակ

Կաղշնակ (անգլ.՝ Onopordum acanthium), իշակառ, կածակ, կարպ փշավոր, տափափուշ։ Աստղածաղկավորների կամ բարդածաղկավորների ընտանիքին պատկանող երկամյա խոտաբույս է։ Լինում է 150 սմ բարձրության, ճյուղավոր, փշապատ ցողուններով բույս։


== Կենսաբանական նկարագիր ==
Դեղաբույսն ունի երկարավուն, փշոտ տերևներ։ Ծաղիկները երկսեռ են, վարդագուն, հաճելի բույրով։ Սերմերն ունեն փուփուլիկներ, երկարավուն են, ուղիղ կամ թույլ կորացած, գորշ կամ դարչնագույն։ Մեկ բույսն ընդունակ է տալու մինչև 8000 սերմիկ։ Ծաղկում է հուլիսից մինչև սեպտեմբեր, իսկ պտուղները ասունանում են օգոստոսին։ Դեղաբույսը մեղրատու է։


== Աշխարհագրական տարածում ==
Հայաստանում աճում են դեղաբույսի սովորական, հայկական և տարբերափուշ տեսակները, որոնք բոլորն էլ ունեն որոշակի բուժական նշանակություն։ Կաղշնակը աղբային մոլախոտ է, մեծ չափերով հանդիպում է ճամփեզրերին, բնակարանների մոտ, ցանքերում, արոտավայրերում և այլուր։


== Բուժական նշանակություն ==
Բուժման նպատակով օգտագործում են բույսի տերևները, ծաղկազամբյուղները և տերևակիր ընձյուղները, որոնք հավաքում են ծաղկման սկզբում։ Ժողովրդական բժշկության մեջ օգտագործվել է որպես հակաբորբոքիչ, հականեխիչ, արյունահոսությունը դադարեցնող միջոց։ Հայկական ժողովրդական բժշրկության մեջ դեղաբույսի եփուկն օգտագործվում է թարախային վերքերի, չարորակ ուռուցքների, փայտացման, անգինայի, ըմպանի բորբոքումների և գինեկոլոգիական մի շարք հիվանդությունների բուժման նպատակով։
Բուլղարիայում կաղշնակով բուժում են հազը, բրոնխիալ ասթման, սրտխառնոցները, մաշկային հիվանդությունները, թութքը, չարորակ ուռուցքները։


=== Քիմիական բաղադրություն ===
Բույսի ծաղկաբույլերը և տերևները պարունակում են քիչ քանակությամբ ալկալոիդներ, C վիտամին, դաբաղանյութեր, ինուլին, սապոնիններ, սեսկվիտերպենային լակտոն, արկցիոպիկրին, սերմերը՝ 35-38%, իսկ ցողունի միջուկը՝ 53,5% ճարպայուղ։


== Օգտակար հատկանիշներ ==
Քանի որ ամենամյա խոշոր չափերի մթերումները սպառնում են դեղաբույսերի արեալների պահպանմանը, այն վաղուց արդեն մշակվում է։ Հալևորիկը մեղրատու է․ վերգետնյա մասերից ստացվող ներկերով գործվածքները ներկում են կանաչ գույնի։


== Պատկերասրահ ==

		
		
		
		
		


== Արտաքին հղումներ ==
Onopordum acanthium
Դինան

Անվան այլ կիրառումների համար տե՛ս՝ Դինան (այլ կիրառումներ)Դինան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ղազարի խաչքար (Հռիփսիմե, Վաղարշապատ)

Ղազարի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.8)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարի աջ կողմի վերնամասը մինչև քիվը ջարդված է։ Խաչքարը իր քանդակային և հնագրական արձանագրություններով թվագրվում է է 16-րդ դար։


== Խաչքարի վիմական արձանագրություն ==
Վիմական արձանագրությունը փորագրված է խաչքարի քիվին՝ 1 տող.

ԽԱՉՍ ԲԱՐ[Է]ԽԱՒՍ ՂԱԶ[ԱՐԻՆ]Համաձայն արձանագրության՝ խաչքարը նվիրված է Ղազարին։


== Այլ տեղեկատվություն ==
«Նաբրիք» կամ «Նաւրիք»­ը անձնանուն է, որն այլ աղբյուրներում չի հանդիպում։
Դատելով թվականից` խաչքարն ավելի վաղ է, քան հայրապետական աթոռը Վաղարշապատ տեղափոխելն ու հետագայում Մայր տաճարի հիմնովին վերանորոգումը։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Սարի (քաղաք)

Անվան այլ կիրառումների համար տե՛ս՝ Սարի (այլ կիրառումներ)Սարի, պարսկերեն՝ ایلام — քաղաք Իրանի հյուսիսում։ Սարին քաղաքը ունի 262 հազար բնակիչ, որոնց մեծ մասը ադրբեջանցիներ են։
Քաղաքից 80 կմ հարավ գտնվում է Միանշե լիճը։


== Պատմություն ==
Քաղաքը հիմնարդվել է մ․ թ․ ա․ 6-րդ դարում։ 1782 թվականի մարտի 21-ին Մուհամեդ շախը Սարին կնքեց որպես կայսրության մայրաքաղաք։


== Ծանոթագրություններ ==
Բիչանակի օդերևութաբանական կայան

Բիչանակի օդերևութաբանական կայան, օդերևութաբանական կայան նախկին ՀԽՍՀ-ի Սիսիանի շրջանում՝ Սիսիանի շրջանի լեռնանցքի շրջանում։


== Ծանոթագրություններ ==
Իրվինգ Լոսանո

Իրվինգ Ռոդրիգո Լոսանո Բաենա (իսպ.՝ Hirving Rodrigo Lozano Bahena, հուլիսի 30, 1995, Մեխիկո, Մեքսիկա), մեքսիկացի ֆուտբոլիստ, նիդերլանդական ՊՍՎ ակումբի և Մեքսիկայի հավաքականի վինգեր։ 2016 թվականի Ռիո դե Ժանեյրոյի օլիմպիական խաղերի մասնակից։


== Ակումբային կարիերա ==

Լոսանոն «Պաչուկա» ակումբի սան է։ 2014 թվականի փետրվարի 8-ին «Ամերիկա» ակումբի դեմ խաղում նա նշել է իր նորամուտը Մեքսիկայի ֆուտբոլի առաջնությունում։ Այդ խաղում նա խփեց նաև իր առաջին գոլը։ Օգոստոսի 7-ին ԿՈՆԿԱԿԱՖ Չեմպիոնների լիգայի շրջանակներում նա գրավեց հոնդուրասական «Ռեալ Էսպանիայի» դարպասը։ 2016 թվականին նա օգնեց ակումբին նվաճել Մեքսիկայի գավաթը։
2016 թվականի սեպտեմբերի 4-ին ԿՈՆԿԱԿԱՖ Չեմպիոնների լիգայի շրջանակներում նա 4 գնդակ ուղարկեց բելիզական «Պոլիս Յունայթեդի» դարպասը, իսկ իր թիմը հաղթեց 11-0 հաշվով։ 2017 թվականի հունվարի 8-ին ազգային առաջնության առաջին տուրի «Լեոնի» դեմ խաղում նա դարձավ հեթ-թրիկի հեղինակ։ 2017 թվականին Լոսանոն օգնեց «Պաչուկային» հաղթել ԿՈՆԿԱԿԱՖԻ Լիգան և դարձավ մրցաշարի լավագույն ռմբարկու։
2017 թվականի ամռանը Իրվինգը 6-ամյա պայմանագիր կնքեց նիդերլանդական ՊՍՎ ակումբի հետ։


== Միջազգային կարիերա ==
2015 թվականին Լոսանոն ընդգրկվեց Մեքսիկայի երիտասարդական հավաքականի կազմում՝ մասնակցելու Ճամայկայի ԿՈՆԿԱԿԱՖ Երիտասարդական հավաքականների առաջնությանը։ Նա մասնակցեց Կուբայի, Կանադայի, Հոնդուրասի, Սալվադորի և Պանամայի հավաքականների դեմ խաղերին։ Այդ խաղերի ընթացքում նա խփեց 5 գոլ, դարձավ մրցաշարի լավագույն ռմբարկու (Ռոմեյն Գալի հետ միասին) և օգնեց թիմին նվաճել գավաթը։
Այդ նույն տարվա ամռանը նա մասնակցեց Նոր Զելանդիայի ֆուտբոլի աշխարհի երիտասարդական առաջնությանը։ Նա խաղաց Ուրուգվայի, Սերբիայի և Մալիի հավաքականների դեմ խաղերին։ Ուրուգվայցիների դեմ խաղում նա դարձավ գոլի հեղինակ։
2016 թվականի փետրվարի 11-ին Սենեգալի ազգային հավաքականի դեմ ընկերական խաղի ժամանակ նա նշեց իր նորամուտը իր ազգային հավաքականում։ Մարտի 26-ին 2018 թվականի ֆուտբոլի աշխարհի առաջնության որակավորման փուլի Կանադայի դեմ խաղում նա խփեց իր առաջին գոլը հավաքականում։
2016 թվականին Լոսանոն մասնակցեց ԱՄՆ-ում անցկացվող Ամերիկայի գավաթի խաղարկությանը։ Նա խաղաց Ուրուգվայի, Ճամայկայի, Վենսուելայի և Չիլիի հավաքականների դեմ խաղերին։
Նույն տարում նա մասկացեց 2016 թվականի ամառային օլիմպիական խաղերին։ Մրցաշարի ընթացքում նա խաղաց Գերմանիայի, Ֆիջիի և Հարավային Կորեայի օլիմպիական հավաքականների դեմ խաղերին։
2017 թվականին նա մասնակցեց Ռուսաստանում անցկացվող Կոնֆեդերացիաների գավաթի խաղարկությանը, որտեղ խաղաց Ռուսաստանի, Գերմանիայի և Պորտուգալիայի հավաքականների դեմ խաղերին։ Ռուսների դեմ խաղում նա դարձավ գոլի հեղինակ։


=== Մեքսիկայի ազգային հավաքականում Լոսանոյի գոլերը ===


== Ձեռքբերումներ ==
Ակումբային
 «Պաուչկա»

Մեքսիկայի գավաթակիր՝ Կլաուսուրա 2016
ԿՈՆԿԱԿԱՖ Չեմպիոնների լիգայի հաղթող՝ 2016-17Միջազգային
 Մեքսիկա (Մ-20)

1 ԿՈՆԿԱԿԱՖ Երիտասարդկան առաջնություն՝ 2015Անձնական

ԿՈՆԿԱԿԱՖ Երիտասարդկան առաջնություն 2015-ի լավագույն ռմբարկու (5 գոլ)
ԿՈՆԿԱԿԱՖ Չեմպիոնների լիգա 2016-17-ի լավագույն ռմբարկու (8 գոլ)


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը sports.ru կայքում
Պրոֆիլը transfermarkt.com կայքում(անգլ.)
Վիճակագրությունը MedioTiempo կայքում(իսպ.)
ԱՄՆ Բնակչության մարդահամարի բյուրո

ԱՄՆ Բնակչության մարդահամարի բյուրո (անգլ.՝ United States Census Bureau, Bureau of the Census)` կառավարական գործակալություն, որի վրա է դրված ԱՄՆ բնակչության մարդահամարի կազմակերպման պատասխանատվությունը։ Ինչպես նաև այն հավաքում և վիճակագրական մշակման է ենթարկում այլ ազգային ժողովրդագրական և տնտեսական տվյալներ։ Փաստացի սա ԱՄՆ կենտրոնական վիճակագրական մարմինն է։
Բնակչության մարդահամարի բյուրոն համարվում է ԱՄՆ առևտրի նախարարության կառուցվածքային ենթաբաժին։ Գործակալության ղեկավարը գործող նախագահի կողմից նշանակված քաղաքական անձ է։
Մարդահամարի բյուրոն տալիս է գնահատականներ մարդահամարների միջև և իրականացնում է բնակչության թվաքանակի կանխատեսումներ։ Բացի դրանից, սույն մարդահամարները ազդում են ավելի քան 300 միլիարդ դոլարի` ամենամյա դաշնային և նահանգների կողմից` բարենորոգման, առողջապահության, կրթության, տրանսպորտի և այլնի համար տրված փոխհատկացումների վերատեղաբաշխման վրա։ Այդ պատճառով Մարդահամարի բյուրոյի պարտականությունների մեջ է մտնում մարդկանց և տնտեսությանը վերաբերվող վիճակագրության հավաքագրումը։ Բացի այդ, հաճախակի տեղի է ունենում տարբեր դաշնային և տեղական մարմինների հետաքրքրությունների մեջ մտնող թեմաների մասին տվյալների հավաքագրումը, ինչպիսին են զբաղվածությունը, հանցագործությունները, առողջությունը, կարիքների և բնակատեղի ծախսերը։ Դրանք հրապարակվում են ինչպես «ժողովրդագրական տեսություններ»։ Մարդահամարի բյուրոն նաև հրապարակում է արտադրությանը, տարատեսակ վաճառքներին, ծառայություններին վերաբերող տվյալներ։
Մարդահամարի բյուրոն բազայավորվում է Սյութլենդ[en] քաղաքում (Մերիլենդ նահանգ) և ևս 12 շրջանային գրասենյակներում. Ատլանտա, Բոստոն, Դալաս, Դենվեր, Դետրոյթ, Կանզաս Սիթի, Լոս Անջելես, Նյու Յորք, Սիեթլ, Ֆիլադելֆիա, Չիկագո և Շառլոթ քաղաքներում։ Տվյալների մշակման ազգային կենտրոնը գտնվում է Ինդիանա նահանգի Ջեֆերսոնվիլ[en] քաղաքում։


== Կրճատ պատմություն ==

Միացյալ Նահանգների Սահմանադրության առաջին հորվածը նախատեսում է, որ բնակչության մարդահամարը պետք է տեղի ունենա ոչ պակաս, քան մեկ անգամ 10 տարում։ Սրանից է կախված յուրաքանչյուր նահանգի մանդատների քանակը Ներկայացուցիչների պալատում և Ընտրողների կոլեգիայում։ Մարդահամարի բյուրոն այս լիազորությունները արդեն ստացել է ԱՄՆ 13 նահանգներով ձևավորման արձանագրությունում։ Այժմ մարդահամարը տեղի է ունենում զրոյով ավարտվող և «տասնամյակ» անվանումը ստացած յուրաքանչյուր 10 տարում (2000,2010)։
1790-1840 թվականներին մարդահամարը տեղի էր ունենում շերիֆների ուժով։ 1840 թվականից ստեղծվել է մարդահամարի կենտրոնական գրասենյակ, որը գործել է միայն տասնամյա մարդահամարի ժամանակ։ 1890 թվականին մարդահամարի ընթացքուն առաջին անգամ արդյունքների մշակման համար օգտագործել են Հերման Հոլլերիթի հեղինակած աղյուսակավորող էլեկտրական մեքենան։ 1902 թվականին Մարդահամարի ժամանակավոր գրասենյակը վերակազմակերպվել է և 1903 թվականին ի վերջո ստացել ներկայիս անվանումը ԱՄՆ առևտրի նախարարության կառուցվածքում։ Մարդահամարի բյուրոն դարձել է ԱՄՆ կենտրոնական վիճակագրական մարմինը։
2006 թվականին Բնակչության մարդահամարի բյուրոյում աշխատում էր 5593 մարդ։


== Տես նաև ==
Հայաստանի վիճակագրական կոմիտե


== Ծանոթագրություններ ==


== Արտաքին հղումներ ==
ԱՄՆ Մարդահամարի բյուրո (պաշտոնական կայք)(անգլ.)
Մսուր (մատուռ, Տագանրոգ)

«Մսուր» մատուռ (ռուս.՝ Часовня «Ясли»), Ռուսաստանի Ռոստովի մարզի Տագանրոգ քաղաքի «Մսուր» բարեգործական ընկերության Մարիայի անվան մանկատանը կից մատուռ։ Ավերվել է 1920-ական թվականներին։


== Պատմություն ==
XIX դարի վերջին Տագանրոգում հաճախակիացել էին դեպքերը, երբ նորածին երեխաներին մայրը թողնում էր փողոցում։
Իվան Անդրեևիչ Վարվացիի թոռը` Մարկ Նիկոլաևիչ Կոմնինո-Վարվացին, նվիրաբերելով հինգ հազար ռուբլի, առաջարկեց նման երեխաներին խնամելու համար կազմակերպել «Մսուր» բարեգործական ընկերությունը։ Չորս տարին լրանալուց հետո երեխաներին տեղափոխում էին մանկատուն։
1890 թվականի փետրվարի 8-ին տեղի ունեցավ մանկատան բացումը։ Ալեքսանդրի փողոցում (այժմ` Չեխովի փողոց, 96) գտնվող Լակիերի տանը տեղակայված սենյակում ժամը մեկին հավաքվեցին հիմնադիրները` Ե. Մ. Լակիերը և Ռ. Ա. Խրեշչատիցկին։ Տաճարի վանահայր Ֆ. Պ. Պոկրովսկին և հունական վանքի վարդապետը պատարագ մատուցեցին` օրհնելով ջուրը և սուրբ ջուրը ցողելով ամբողջ տարածքում։ Հրավիրված հյուրերին տանտիրուհին առաջարկեց նախաճաշ։ Ընկերության անդամներ Ա. Մ. Ստորոժենկոն, Ն. Պ. Գուձենկոն, Վ. Ի. Բեսչինսկին և պարոն Տրախգերովը հայտարարեցին, որ ցանկանում են իրենց հաշվին խնամել մեկական երեխա։ Առաջին տարին դաստիարակության ընդունվեց 112 երեխա, 1910 թվականին խնամվում էր 43 երեխա։
1894 թվականին «Մսուր» բարեգործական ընկերությունը տեղափոխվեց նոր տարածք Ուսպենսկի նրբանցք, 2 (այժմ` Դոբրոլյուբովի նրբանցք, 2) հասցեով, որին կից հացահատիկի խոշոր արտահանողներ Վենիամին և Իոանն Բեսչինսկի եղբայրները իրենց միջոցներով կառուցեցին աղյուսե մատուռ։ Տնային եկեղեցու օծումը տեղի ունեցավ 1895 թվականի նոյեմբերի 14-ին և նվիրված էր Նորին կայսերական գերազանցությունների ամուսնության հիշատակին։
Մատուռը կանգնած էր Գրադոնաչալնիչեսկի զառիվայրի վերևում գտնվող զառիթափի մոտ, ներկայիս Շմիդտի փողոցի դիմաց։ Յուրաքանչյուր կին, որն ինչ-ինչ պատճառներով ստիպված էր հրաժարվելու իր նորածնից, կարող էր նրան թողնել այստեղ։ Թողնված երեխային վերցնում էին մանկատուն, որտեղ նա դաստիարակվում էր մինչև 4 տարեկան, ապա փոխանցվում էր ավագ տարիքի երեխաների համար Նիկոլաևյան մանկատուն։
«Մսուր» մատուռն ավերվել է 1920-ական թվականներին, նախկին մանկատան տարածքում այժմ գտնվում են բնակելի տներ (Դոբրոլյուբովի նրբանցք, 2ա և 2վ)։ Կորսված մատուռի պատկերներ չեն պահպանվել։


== Ծանոթագրություններ ==
Պլավիշչի

Պլավիշչի (ռուս.՝ Плавищи), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրանտ Հրահան

Հրանտ Հրահան (Հրանտ Խաչիկի Նազարյան, փետրվարի 29, 1892(1892-02-29), Ադափազար, Թուրքիա - ապրիլի 16, 1988(1988-04-16), Երևան, Հայկական ԽՍՀ, ԽՍՀՄ), հայ գրող, թարգմանիչ, արձակագիր, դրամատուրգ, ԽՍՀՄ գրողների միության անդամ 1946 թվականից։


== Կենսագրություն ==
Հրանտ Հրահանը ծնվել է 1892 թվականի փետրվարի 29-ին, Թուրքիայի Ադապազար քաղաքում։ Նախնական կրթությունն ստացել է ծննդավայրի Ռուբինյան վարժարանում և Ազգային կեդրոնական լիցեյում։ 1915 թվականի Մեծ եղեռնի ժամանակ ապաստանել է Բրուսայի վիլայեթի Քյոթահիա քաղաքում։ 1918-1919 թվականներին ուսուցչություն է արել նույն քաղաքի հայոց վարժարանում։ 1919-1921 թվականներին աշխատել է Էսկիշեհիր քաղաքի հայկական դպրոցում։ Ապա անցել է Բուլղարիա և պաշտոնավարել Պլովդիվ քաղաքի արտադրական մի ֆիրմայում։ Եղել է ՀՕԿ-ի բուլղարական մասնաճյուղի անդամ։ 1946 թվականին ներգաղթել է Հայաստան։
Գրել է «Հերոսի մը նամականին» (1931 թ.), «Համբուրե զիս» (պիես, 1933 թ.), «Արցունք և ժպիտ» (պատմվածքներ, 1949 թ.), «Բալկանների լանջերում» (1951 թ., վիպակ՝ Բուլղարիայում պարտիզանական շարժման մասնակից հայ երիտասարդների մասին)։ Հրանտի ստեղծագործությունները հիմնականում պատկերում են Մեծ Եղեռնի սարսափները, որոնք անձամբ ապրել է հեղինակը՝ «Իմ կյանքի վեպը» (հատ. 1-2, 1954-1958 թթ.), վերափոխված տարբերակը՝ «Խոսում են անմահները» (1970 թ.) և այլ գործեր։ Նա նաև թարգմանել է Ք. Բոտևի, Ի. Պետրովի ստեղծագործություններից։


== Երկեր ==
Հերոսի մը նամականին, Պլովդիվ, 1931, 120 էջ։
Համբուրե զիս, Պլովդիվ, 1933, 100 էջ։
Հրաշագործ միություն, Պլովդիվ, 1936, 160 էջ։
Խղճի խայթեր, Պլովդիվ, 1937, 120 էջ։
Արցունք և ժպիտ, Երևան, 1949, 140 էջ։
Բալկանների լանջերում, Երևան, 1951, 200 էջ։
Իմ կյանքի վեպը, Ա. հատոր, Երևան, 1954, 260 էջ։
Իմ կյանքի վեպը, Բ. հատոր, Երևան, 1958, 540 էջ։
Խոսում են անմահները, Երևան, 1970, 676 էջ։
Կյանքն ընդդեմ մահվան, Երևան, 2004, 416 էջ։


=== Թարգմանություններ (բուլղարերենից) ===
Էլին Պելին, Պատմվածքներ, Երևան, Հայպետհրատ, 1951, 190 էջ։
Բուլղարական պատմվածքներ, Երևան, Հայպետհրատ, 1951, 112 էջ։
Բոտև Խրիստո (գրքի մեջ մտնող արձակը թարգմանել են Հրանտ Հրահանը, և Մ. Թերզյանը), Երևան, Հայպետհրատ, 1955։
Պետրով Իվայլո, Նոնկայի սերը, Երևան, Հայպետհրատ, 1961, 230 էջ։


== Ծանոթագրություններ ==
Կուդանովկա (գյուղ, Լեբեդինի քաղաքային խորհուրդ)

Կուդանովկա (ուկրաիներեն՝ Куданівка), գյուղ Ուկրաինայի Սումիի մարզի Լեբեդինի քաղաքային խորհուրդում։
2001 թվականի տվյալներով Կուդանովկա գյուղում բնակվում էր 272 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դախնովկա (գյուղ, Գորոդոկի շրջան)

Դախնովկա (ուկրաիներեն՝ Дахнівка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Դախնովկա գյուղում բնակվում էր 137 մարդ։ Բնակավայրը զբաղեցնում է 0,074 կմ² տարածք։ Բնակչության խտությունը կազմում էր 1851,35 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեպան Տիմոշենկո

Ստեպան Պրոկոֆևիչ Տիմոշենկո (ռուս.՝ Степа́н Проко́фьевич Тимоше́нко, դեկտեմբերի 10 (22), 1878, Շպոտովկա, Konotopsky Uyezd, Չեռնիգովի նահանգ, Ռուսական կայսրություն - մայիսի 29, 1972(1972-05-29), Վուպերտալ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), տեսական և կիրառական մեխանիկայի բնագավառի ուկրաինացի գիտնական։


== Կենսագրություն ==
Ավարտել է Պետերբուրգի հաղորդակցության ճանապարհների ինժեներների ինստիտուտը (1901), 1903-1906 թվականներին՝ դասավանդել ինստիտուտում։ 1906-1913 թվականներին՝ Կիևի պոլիտեխնիկական ինստիտուտի, 1912-1917 թվականներին՝ Պետրոգրադի պոլիտեխնիկական, էլեկտրատեխնիկական, հաղորդակցության ճանապարհների ինժեներների ինստիտուտների պրոֆեսոր։ 1917 թվականի դեկտեմբերին մեկնել է Կիև և մասնակցել ՈւԽՍՀ ԳԱ կազմակերպմանը, ընտրվել ՈւԽՍՀ ԳԱ ակադեմիկոս (1919)։ 1920 թվականին արտագաղթել է Հարավսլավիա, մինչև 1922 թվականը եղել է Զագրեբի պոլիտեխնիկական ինստիտուտի ամբիոնի վարիչ։ 1922 թվականին տեղափոխվել է ԱՄՆ. 1927 թվականից՝ Միչիգանի, 1936 թվականից՝ Ստանֆորդի համալսարանների պրոֆեսոր։ 1960-ին տեղափոխվել է ԳՖՀ։
Հիմնական աշխատությունները վերաբերում են պինդ դեֆորմացված մարմինների մեխանիկային և կառույցների հաշվարկին։


== Ծանոթագրություններ ==
Փառակաչայ

Փառակաչայ (ադրբ.՝ Parağaçay), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Պատմություն ==
Ստեղծվել է 1930 թվականին, Փառակա գետի ակունքի շրջանում, բարձրադիր լեռնային վայրում, մոլիբդենային հանքավայրին կից։


== Ծանոթագրություններ ==
Լիպյագի (Կաշարսկի շրջան)

Լիպյագի (ռուս.՝ Липяги), գյուղ Ռուսաստանի Ռոստովի մարզի Կաշարսկի շրջանում։ Մտնում է Վյաժինսկի գյուղական համայնքի կազմի մեջ։
Բիբլիս գմբեթ

Բիբլիս գմբեթ (լատ.՝ Biblis Tholus), հանգած հրաբուխ Մարսի վրա, որը տեղակայված է 2°42′ հս․. լ. 235°24′ ավ. ե.2,7° с. ш. 235,4° в. д.﻿ / 2.7; 235.4 կոորդինատներում։ Թարսիս նահանգի կենտրոնում գտնվող երկու հրաբուխներից մեկը։ Ուլիսի գմբեթի հետ միասին, այն տեղակայված է Օլիմպոս հրաբուխի և Թարսիսի լեռների համարյա մեջտեղում։
Հրաբուխը ունի համարյա 170 կմ երկարություն և 100 կմ լայնություն, իսկ բարձրությունը կազմում է ընդամենը 3 կմ ստորոտից։ Լեռան կենտրոնում գտնվում է կալդերան, որն անվանում են Բիբլիսի թաս (լատ.՝ Biblis Patera), այն հավանաբար առաջացել է մագմատիկ կցիկի «փլուզումից» հրաբուխի ժայթքման ժամանակ։ Կալդերան ունի հետևյալ չափերը՝ տրամագիծը - 53 կմ, խորությունը - 4 կմ։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Mars ծրագրի էջը, նվիրված Բիբլիսի թասին Archived 2012-10-11 at the Wayback Machine. (անգլերեն)
Բիբլիսի թասի լուսանկարը ինֆրակարմիր միջակայքում, Google Mars քարտեզի վրա (անգլերեն)
Օբյեկտի տվյալները USGS-ի կայքում
Մարմուտիե

Մարմուտիե (ֆր.՝ Marmoutier), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2657 մարդ, բնակչության խտությունը` 188.84 մարդ/կմ²։ Բնակավայրը զբաղեցնում է 14.07 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 30 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1853 աշխատունակ (15-64 տարեկան)  բնակիչ, որոնցից ակտիվ էին 1358-ը, իսկ ոչ ակտիվները` 495։ Ակտիվության ցուցանիշը կազմում է 73,3 %։ 1358 աշխատունակ մարդկանցից աշխատել է 1231 անձ (632 տղամարդ և 599 կին)։ Գործազուրկ են եղել 127 անձ (60 տղամարդ և 67 կին)։ 495 անաշխատունակներից 150-ը եղել են աշակերտներ կամ ուսանողներ, 170-ը` թոշակառուներ, իսկ 175-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (436)

Ժողովածու (436), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 436 թվի տակ։ Ձեռագիրը գրվել է 1790 թվականին Բրաբիոն և Գևորգ գրիչի կողմից ենթադրաբար Կոստանդնուպոլսում և Էջմիածնում։ Ստացողը եղել է Գևորգ վարդապետն։ Գրված է թթիի վրա, որը ունի 28×20.5 չափս։ Ձեռագիրը կազմված է 390 թերթից։ Գրված է երկսյուն նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ մետաքս։ Հիշատակարան նախագաղափար՝ 271ա, (1675 թվական), գրչի՝ 206բ, 363ա։


== Բովանդակություն ==
Գր. նիւսացւոյ խօսք յինն երանութիւնսն։
Մեկնութիւն երգոց երգոյն։
Բարսեղի Կեսարանցւոյ Պահոց գիրք, Խրատ կրօնաւորութեան։
Մովս. Քերթողի Մեկնութիւն քերականութեան։
Ան. Սանահնեցւոյ Բան Հակաճառութեան ընդդեմ երկաբնակաց։
Խոսրովկայ թարգմանչի Առ այնոսիկ, որ ասեն բնութեամբ անձե։


== Ծանոթագրություններ ==